Før 1980-årene var omme hadde Vålerengen lagt på til 15 kongepokaler. Finalene i 1987 mot Stjernen ble dominert av en ny superrekke for Vålerengen, denne gang med Petter Thoresen, Roy Johansen (tilbake fra Sparta Sarpsborg) og Sigurd Thinn. Sammen med Christian Arnesen, som hadde gjort comeback etter et hvileår, sørget de for at Vålerengen tok "The Double" for tredje gang i 1980-årene. Ny kaptein for året var Øyvind Løsåmoen som tok imot Vålerengens 14. kongepokal etter 5-2 seier i den fjerde finalekampen på Jordal. Lennart Åhlberg avsluttet sine tre år i Vålerengen med nok en dobbeltriumf.